Source: http://newsbihor.ro/fara-categorie/csm-a-cedat-in-fata-turcilor-de-tofas/2014/11/19/
Timestamp: 2018-06-23 13:33:51+00:00

Document:
CSM a cedat în fața turcilor de Tofas – NewsBihor
Subiect: CSM a cedat în fața turcilor de Tofas
CSM a cedat în fața turcilor de Tofas
2014. noiembrie 19. 9:29 | Update: 2014. noiembrie 19. 9:29	newsbihor.ro
Baschetbaliștii de la CSM-U Oradea au suferit un nou eșec, în FIBA EuroChallenge, în fața echipei turce Tofas Bursa.
Chiar dacă au început foarte bine jocul, reușind un prim sfert în care au marcat 28 de puncte și au primit numai 13, baschetbaliștii de la CSM U Oradea au mai bifat o înfrângere în acest sezon, de această dată în FIBA EuroChallenge, pe teren propriu, în fața turcilor de la Tofas Bursa.
Meciul, desfășurat marți seară în Arena „Antonio Alexe”, în etapa a III-a a fazei grupelor competiției, s-a încheiat cu scorul de 69-77: Orădenii au ratat, pe durata partidei, nu mai puțin de 16 aruncări libere.
Principalul marcator al jocului a fost baschetbalistul echipei oaspete D. Wood, autor a 23 de puncte, urmat de M. Hatten, de la CSM U, cu 19 puncte.
„Am avut parte de un joc mai bun al echipei noastre, dar din păcate, am câștigat într-o parte, am pierdut într-alta, la care s-au adăugat acele libere ratate și era clar că noi nu o să putem menține ritmul cu care am început, asta era evident, doar că speram ca și în aceste condiții să reușim să câștigăm. Din păcate, nu am reușit să ținem până la capăt”, a declarat antrenorul Cristian Achim.
CSM U Oradea – Tofas Bursa (Turcia) 69-77 (28-13, 9-19, 11-21, 21-24)
Marcatori CSM U Oradea: Hatten 19 puncte (2×3 puncte), Dillon 12, Krapic 12, Subotic 8(1), Pantic 7, Nauhanovic 6 și Pașca 5 puncte. Au mai jucat: S. Pop, Guțoaia și D. Popescu. Antrenor: Cristian Achim.
Principali marcatori Tofas Bursa: D. Wood 23 puncte, A. Smith 16 și L. Harris 11 puncte.
La jumătatea grupei D din FIBA EuroChallenge, formația orădeană nu are nicio victorie și se află pe ultimul loc.
În etapa următoare, CSM U va evolua tot pe teren propriu, pe 2 decembrie, cu BC Astana.
Cuvinte cheie: baschet, CSM U Oradea, FIBA EuroChallenge, Oradea, Tofas Bursa

References: CSM 

CSM 
 CSM 
 CSM 

CSM 
 CSM 
 CSM 
 CSM